|  |
| --- |
| **Vyzvanie na národný projekt  Reforma zberu a spracovania štatistických údajov vo verejnej správe** |
| **Kód vyzvania (číslo):** OPEVS-PO1-SC1.1-2017-14 |
| 1. **Formálne náležitosti** |

|  |
| --- |
| **Operačný program:** Efektívna verejná správa |
| **Prioritná os: 1 Posilnené inštitucionálne kapacity a efektívna VS** |
| **Investičná priorita:** Investície do inštitucionálnych kapacít a do efektívnosti VS  a verejných služieb na národnej, regionálnej a miestnej úrovni v záujme reforiem, lepšej právnej úpravy a dobrej správy. |
| **Špecifický cieľ: 1.1 Skvalitnené systémy a optimalizované procesy VS** |
| **Fond:** Európsky sociálny fond |
| * 1. **Poskytovateľ** |
| Názov: **Ministerstvo vnútra SR, (ďalej aj „riadiaci orgán“ alebo „RO pre OP EVS“)** |
| Adresa: **Pribinova 2, 812 72** **Bratislava** |
| * 1. **Dĺžka trvania vyzvania na predkladanie ŽoNFP** |
| Typ vyzvania: uzavreté |
| Dátum vyhlásenia: 18. 08. 2017 |
| Dátum uzavretia: 02. 10. 2017 |
| * 1. **Indikatívna výška finančných prostriedkov vyčlenených na vyzvanie (zdroje EÚ):** |
| Indikatívna výška finančných zdrojov EÚ na vyzvanie je 1 740 000**,-** EUR.  K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 - 2020. |
| * 1. **Financovanie projektu** |
| Pre kategóriu menej rozvinutý región bude projekt z 85% financovaný z Európskeho sociálneho fondu a z 15% zo štátneho rozpočtu Slovenskej republiky.  Pre kategóriu rozvinutejší región bude projekt z 50% financovaný z Európskeho sociálneho fondu a z 50% zo štátneho rozpočtu Slovenskej republiky.  Výdavky projektu sa pridelia na kategórie regiónov projektu na pomernom základe vypočítanom z podielu počtu obyvateľov Bratislavského kraja (rozvinutejší región) a ostatných krajov SR (menej rozvinutý región) na celkovom počte obyvateľov SR (Stav trvale bývajúceho obyvateľstva k 31.12. 2015). Pre výpočet sa použijú nasledovné počty obyvateľov (zdroj: Štatistický úrad SR):  počet obyvateľov SR: 5 426 252,  počet obyvateľov Rozvinutejší región: 633 288,  počet obyvateľov Menej rozvinutý región: 4 792 964.  Výdavky projektu na kategórie regiónov vypočítané na základe vyššie uvedeného pomeru budú žiadateľom uvedené v časti 11 ŽoNFP indikatívne. Na kontrolu výpočtu za jednotlivé kategórie regiónov odporúčame použiť excelovský súbor a hárok podľa prioritnej osi, prípadne spolufinancovania, ktorý sa nachádza na <http://www.minv.sk/?aktualne-vyhlasene-vyzvania-1>.  Žiadateľ sa na oprávnených výdavkoch projektu nepodieľa vlastnými zdrojmi, t. j. na realizáciu projektu sa poskytuje NFP vo výške **100%** z celkových oprávnených výdavkov. |
| * 1. **Časový harmonogram konania o ŽoNFP** |
| RO pre OP EVS zabezpečí vydanie rozhodnutia pre ŽoNFP, ktorá bola predmetom schvaľovacieho procesu podľa tohto vyzvania najneskôr v termíne 35 pracovných dní od dátumu uzavretia vyzvania na predkladanie ŽoNFP uvedeného vo vyzvaní. Uvedená lehota môže byť predĺžená v prípade, kedy nie je možné ukončiť konanie v stanovenej lehote a bola udelená výnimka z maximálnej dĺžky na schvaľovací proces zo Systému riadenia EŠIF v súlade s kapitolou 1.2 Základné ustanovenia a rozsah aplikácie, ods. 3, písm. d) Systému riadenia EŠIF.  Do lehoty na vydanie rozhodnutia sa nezapočítava doba potrebná na predloženie náležitostí zo strany žiadateľa na základe výzvy zaslanej RO. To znamená, že lehota sa prerušuje v momente zaslania výzvy na doplnenie chýbajúcich náležitostí a začína plynúť momentom doručenia náležitostí na RO. |
| * 1. **Miesto a spôsob podania ŽoNFP** |
| Žiadateľ predkladá ŽoNFP (príloha č. 1 vyzvania) RO pre OP EVS (vrátane príloh stanovených týmto vyzvaním k jednotlivým podmienkam poskytnutia príspevku) elektronicky prostredníctvom verejnej časti ITMS2014+. Po jej odoslaní v systéme ITMS musí žiadateľ predložiť ŽoNFP v písomnej verzii jedným z uvedených spôsobov:   1. žiadateľ predkladá pevne zviazanú kompletnú písomnú ŽoNFP vytlačenú cez aplikáciu ITMS2014+ vrátane príloh (spolu s identickou písomnou kópiou originálu ŽoNFP a jej príloh) na adresu pre doručovanie poštových zásielok:   Ministerstvo vnútra Slovenskej republiky  sekcia európskych programov  odbor OP EVS  Panenská 21  812 82 Bratislava  ŽoNFP je fyzicky možné doručiť poštou alebo kuriérom, alebo je možné ŽoNFP podať osobne  na vyššie uvedenú adresu do podateľne v pracovné dni v čase od 8:30 do 15:30 hod.  alebo   1. žiadateľ predkladá ŽoNFP v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) elektronicky. V prípade elektronického predloženia ŽoNFP  v zmysle zákona o e-Governmente musí žiadateľ najprv ŽoNFP vrátane príloh odoslať prostredníctvom ITMS2014+ a následne si vygenerovať a stiahnuť  z ITMS2014+ pdf súbor ŽoNFP, ktorý pomocou portálu slovensko.sk cez všeobecnú agendu zašle elektronicky podpísaný poskytovateľovi. Pre doručenie do relevantnej elektronickej schránky RO pre OP EVS je potrebné postupne zvoliť za poskytovateľa služby - Ministerstvo vnútra Slovenskej republiky, do poľa značka prijímateľa uviesť - kód vyzvania, do poľa predmet -  kód ŽoNFP vygenerovaný ITMS a do  poľa text identifikovať konečného adresáta ŽoNFP - SEPOP EVS (odbor OP EVS)[[1]](#footnote-2). |
| **Žiadateľ je zmysle § 19 zákona o príspevku z EŠIF povinný predložiť ŽoNFP riadne, včas  a v určenej forme.**  **V prípade, ak žiadateľ nepredloží ŽoNFP riadne, včas a v určenej forme v zmysle vyzvania, RO pre OP EVS zastaví konanie o žiadosti.** |
| **Predloženie ŽoNFP včas**  Pre splnenie podmienky podať ŽoNFP včas je rozhodujúci dátum podania písomnej verzie ŽoNFP osobne u poskytovateľa (poskytovateľ o prijatí ŽoNFP vystaví žiadateľovi potvrdenie s vyznačeným dátumom prijatia ŽoNFP) alebo dátum odovzdania na poštovú, resp. inú prepravu  (napr. prostredníctvom kuriéra). V prípade elektronického doručenia ŽoNFP v zmysle zákona o e-Governmente je rozhodujúci dátum doručenia ŽoNFP do elektronickej schránky RO. Tento dátum je určujúci pre posúdenie splnenia podmienky doručenia ŽoNFP včas podľa lehoty na to určenej písomným vyzvaním, teda do dátumu, ktorý určuje uzavretie vyzvania. |
| **Predloženie ŽoNFP riadne**  Na základe kapitoly 3.2.1.1 Administratívne overenie v Systéme riadenia EŠIF poskytovateľ určil tieto podmienky pre riadne doručenie ŽoNFP:   * ŽoNFP musí byť v písomnej podobe doručená v jednom origináli, podpísaná štatutárnym orgánom[[2]](#footnote-3) a opečiatkovaná v prípade, že žiadateľ má povinnosť používať pečiatku; * ŽoNFP musí byť vyplnená v slovenskom jazyku a písmom umožňujúcim rozpoznanie obsahu textu. |
| **Predloženie ŽoNFP v určenej forme**  ŽoNFP je doručená v určenej forme, ak je doručená prostredníctvom verejnej časti ITMS2014+ a zároveň v písomnej podobe.  Elektronické doručenie ŽoNFP v zmysle zákona o e-Governmente sa považuje za doručenie v písomnej podobe. |
| **Postup vytvorenia prístupu žiadateľa do verejnej časti ITMS2014+**  O prístup do verejnej časti ITMS2014+ sa žiada vyplnením a odoslaním elektronickej žiadosti  o aktiváciu konta (ďalej len ŽoAK). ŽoAK je potrebné vyplniť a odoslať v elektronickej podobe prostredníctvom verejnej časti ITMS2014+ (<https://www.itms2014.sk/>). Podrobnejší opis nájdete v Príručke pre žiadateľa v kapitole 3.3.1 v časti Postup vytvorenia prístupu žiadateľa do verejnej časti ITMS. |
| **Vypracovanie a odoslanie ŽoNFP žiadateľom prostredníctvom verejnej časti ITMS2014+**  Žiadateľ predkladá ŽoNFP elektronicky prostredníctvom verejnej časti ITMS2014+  (ako aj v písomnej forme podľa podmienok stanovených RO vo vyzvaní). Opis predloženia ŽoNFP prostredníctvom ITMS nájdete v Príručke pre žiadateľa v kapitole 3.3.1 v časti Procesný postup predloženia ŽoNFP prostredníctvom ITMS. |
| * 1. **Kontaktné údaje poskytovateľa a spôsob komunikácie s poskytovateľom** |
| Informácie týkajúce sa vyzvania, prípravy ŽoNFP, ale aj OP EVS všeobecne je možné získať na webovom sídle RO pre OP EVS <http://www.opevs.eu/>.  Komunikácia k vyzvaniu môže prebiehať:   * písomne na adrese poskytovateľa   Ministerstvo vnútra Slovenskej republiky  sekcia európskych programov  odbor OP EVS  Panenská 21  812 82 Bratislava   * elektronicky na e-mailovej adrese: [metodika.opevs@minv.sk](mailto:metodika.opevs@minv.sk). * telefonicky na číslach 02 50945 028, 02 50945 037   Informácie poskytnuté telefonicky alebo ústne nie je možné považovať za záväzné. RO pre OP EVS si vyhradzuje na odpoveď minimálne 7 pracovných dní. |

|  |
| --- |
| 1. **Podmienky poskytnutia príspevku** |

|  |
| --- |
| * 1. **Oprávnenosť žiadateľa** |

|  |
| --- |
| * + 1. **Konkrétny oprávnený žiadateľ** |

|  |
| --- |
| Oprávneným žiadateľom je **Štatistický úrad Slovenskej republiky.** |
| **Spôsob overenia definovanej podmienky**  Pre overenie preukázania splnenia podmienky poskytnutia príspevku oprávnenosť žiadateľa sa nevyžaduje žiadna osobitná príloha. Podmienka sa overuje na základe 1. a 2. časti ŽoNFP. |
| * + 1. **Podmienka, že žiadateľ nie je dlžníkom na daniach** |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. |
| * + 1. **Podmienka, že žiadateľ nie je dlžníkom poistného na zdravotnom poistení** |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. |
| * + 1. **Podmienka, že žiadateľ nie je dlžníkom na sociálnom poistení** |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. |
| * + 1. **Podmienka, že žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov ES, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe** |
| Žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať žiadateľa v konaní o ŽoNFP neboli právoplatne odsúdení za niektorý z nasledujúcich trestných činov:   1. trestný čin poškodzovania finančných záujmov ES (§ 261 - § 263 Trestného zákona) 2. niektorý z trestných činov korupcie (§ 328 - § 336 Trestného zákona) 3. trestný čin legalizácie príjmu z trestnej činnosti (§ 233 - § 234 Trestného zákona) 4. trestný čin založenia, zosnovania a podporovania zločineckej skupiny (§ 296 Trestného zákona) 5. machinácie pri verejnom obstarávaní a verejnej dražbe (§ 266 až § 268 Trestného zákona). |
| **Spôsob overenia definovanej podmienky**  Pre preukázanie splnenia tejto podmienky poskytnutia príspevku sa vyžaduje čestné vyhlásenie žiadateľa, ktoré je súčasťou čestného vyhlásenia v 15. časti ŽoNFP. |
| * 1. **Oprávnenosť aktivít realizácie projektu** |
| * + 1. **Podmienka, že hlavné aktivity sú v súlade s oprávnenými aktivitami vyzvania** |
| **V rámci špecifického cieľa 1.1 Skvalitnené systémy a optimalizované procesy VS sú oprávnené tieto typy aktivít v rozsahu:**  **Procesy, systémy a politiky**   * opatrenia zamerané na tvorbu analýz, vstupov do reformných politík, analýza súčasného stavu VS na získanie východiskových informácií pre ďalšie reformné politiky   **Elektronizácia verejných služieb**   * opatrenia nevyhnutné na vytvorenie predpokladov na elektronizáciu verejných služieb   **Vzdelávanie zamestnancov**   * vzdelávanie zamestnancov v oblasti inovovaných procesov, účasť na odborných školeniach v oblasti legislatívy a legislatívnych zmien   **Upozornenie k realizácii oprávnených aktivít tohto vyzvania vo vzťahu k pravidlám poskytovania štátnej pomoci**  Oprávnené aktivity tak, ako sú stanovené týmto vyzvaním nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. |
| **Spôsob overenia definovanej podmienky**  Podmienka sa overuje na základe 7. časti ŽoNFP a jej prílohy Opis projektu (príloha č. 2 Príručky pre žiadateľa o NFP). |
| * + 1. **Podmienka, že aktivity projektu nie sú plne ukončené pred podaním ŽoNFP** |
| V zmysle článku 65 ods. 6 Nariadenie Európskeho parlamentu a Rady (EÚ) č. 1303/2013, tzv. všeobecného nariadenia žiadateľ nesmie ukončiť fyzickú realizáciu všetkých hlavných aktivít projektu, t. j. plne zrealizovať všetky hlavné aktivity projektu, pred predložením ŽoNFP na RO pre OP EVS. |
| **Spôsob overenia definovanej podmienky**  Podmienka poskytnutia príspevku *aktivity* *projektu nie sú plne ukončené pred podaním ŽoNFP* je overovaná z údajov poskytnutých v rámci 7. a 9. časti ŽoNFP. |
| * 1. **Oprávnenosť výdavkov realizácie projektu** |
| Výdavky projektu musia byť oprávnené na financovanie z OP EVS, to znamená, že sú v súlade s podmienkami oprávnenosti definovanými v kapitole 2.4 Príručky pre žiadateľa NFP (príloha č. 2 vyzvania), Zoznamom oprávnených a neoprávnených výdavkov (príloha č. 7 vyzvania) a ostatnými podmienkami oprávnenosti výdavkov určenými v tejto časti vyzvania.  Na oprávnenosť výdavkov sa všeobecne vzťahujú pravidlá oprávnenosti výdavkov ako sú ustanovené v častiach 3.5.1 až 3.5.9 Systému riadenia EŠIF, ustanovenia metodického pokynu CKO č. 6 k pravidlám oprávnenosti pre najčastejšie sa vyskytujúce skupiny výdavkov a ustanovenia metodického pokynu CKO č. 18 k overovaniu hospodárnosti výdavkov na programové obdobie 2014 - 2020.  Vecne oprávnené skupiny výdavkov vo väzbe na oprávnené aktivity realizácie projektu:  112 - Zásoby  518 - Ostatné služby  521 – Mzdové výdavky  Pri stanovení cien výdavkov v rozpočte projektu v rámci vybraných vecne oprávnených skupín výdavkov musia byť dodržané finančné limity stanovené v kapitole 3.2.1 Všeobecné ustanovenia k niektorým typom výdavkov Príručky pre žiadateľa NFP (príloha č. 2 vyzvania) a v Tabuľke 1 a 2 Usmernenia RO pre OP EVS č. 5 k oprávnenosti vybraných skupín výdavkov pre PO 2014 - 2020 (príloha č. 8 vyzvania).  Všetky výdavky viažuce sa k vecne oprávneným skupinám výdavkov vo väzbe na oprávnené aktivity realizácie projektu ako aj na riadenie projektu, sú časovo oprávnené od účinnosti uzavretej zmluvy o poskytnutí NFP, pričom výdavky musia byť skutočne vynaložené medzi dňom účinnosti uzavretej zmluvy o poskytnutí NFP a dňom ukončenia realizácie aktivít projektu.  Realizáciu aktivít projektu v rámci ŽoNFP nie je možné súbežne financovať z iných zdrojov (iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ), než zo zdrojov uvedených v tomto vyzvaní.  Na preukázanie hospodárnosti výdavkov stanovených v rozpočte projektu (príloha č. 3 Príručky pre žiadateľa) je žiadateľ v zmysle Príručky pre žiadateľa povinný predložiť:   * záznam o vykonaní prieskumu trhu (príloha č. 4 Príručky pre žiadateľa) uskutočnenom nie skôr ako 3 mesiace pred dňom vyhlásenia vyzvania   a/ alebo   * uzavretú zmluvu na dodanie tovarov, prác a služieb, v prípade ak na základe tohto zmluvného vzťahu v minulosti obstarával tovary, služby, práce a plánuje obstarávať tovary, služby, práce aj do budúcna ako prijímateľ, * analýzu predchádzajúcej mzdovej politiky. |
| **Spôsob overenia definovanej podmienky**  Preukázanie splnenia podmienky poskytnutia príspevku *oprávnenosť výdavkov realizácie projektu* sa overuje na základe ŽoNFP a jej príloh: rozpočet (príloha č. 3 Príručky pre žiadateľa), analýza predchádzajúcej mzdovej politiky (v zmysle Príručky pre žiadateľa, kapitola 3.2.1 Všeobecné ustanovenia k niektorým typom výdavkov), ak relevantné záznam/záznamy o vykonaní prieskumu trhu (príloha č. 4 Príručky pre žiadateľa) a/alebo uzavretá relevantná zmluva/zmluvy na dodanie tovarov, prác a služieb. |
| * 1. **Oprávnenosť miesta realizácie projektu** |
| * celé územie SR |
| **Spôsob overenia definovanej podmienky**  Podmienka poskytnutia príspevku *oprávnenosť miesta realizácie projektu* je overovaná z údajov poskytnutých v rámci ŽoNFP. |
| * 1. **Podmienka splnenia kritérií pre výber projektov** |
| Predkladaná ŽoNFP musí splniť kritériá pre výber projektov OP EVS uvedené v prílohe č. 6 vyzvania.  Pre národné projekty z OP EVS sa pri odbornom hodnotení ŽoNFP aplikujú len vylučujúce hodnotiace kritériá. Vylučujúce hodnotiace kritériá sú vyhodnocované iba možnosťou „áno“ alebo možnosťou „nie“. Udelenie možnosti ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP. Pri hodnotiacich kritériách sú overované nasledujúce oblasti:   * príspevok navrhovaného projektu k cieľom a výsledkom OP a prioritných osí, * navrhovaný spôsob realizácie projektu, * administratívna a prevádzková kapacita žiadateľa, * finančná a ekonomická stránka.   Aktuálne znenie vylučujúcich hodnotiacich kritérií schválených monitorovacím výborom pre OP EVS pre národné projekty sa nachádza v dokumente Kritériá pre výber projektov OP EVS, časť 1. Kritériá pre výber projektov - hodnotiace kritériá pre hodnotenie žiadostí o NFP predložených v rámci operačného programu Efektívna verejná správa, prioritná os 1 – národné projekty, ktorý je zverejnený na <http://www.minv.sk/?monitorovanie-a-hodnotenie>.  V rámci podmienky splnenie kritérií pre výber projektov bude samostatnými kritériami posudzovaný aj súlad projektu s horizontálnymi princípmi. |
| **Spôsob overenia definovanej podmienky**  Podmienka poskytnutia príspevku splnenie *kritérií pre výber projektov* je overovaná z údajov poskytnutých v rámci ŽoNFP a jej príloh. |
| * 1. **Spôsob financovania** |
| Žiadateľ je oprávnený využiť systém refundácie, systém zálohových platieb alebo kombináciu uvedených systémov. Forma finančného príspevku je nenávratný finančný príspevok (nenávratný grant). |
| **Spôsob overenia definovanej podmienky**  Podmienka poskytnutia príspevku *spôsob financovania* je stanovená ako povinná podmienka  vo vyzvaní a nie je osobitne overovaná v rámci konania o ŽoNFP. |
| * 1. **Splnenie podmienok ustanovených v osobitných predpisoch** |
| * + 1. **Neporušenie zákazu nelegálnej práce a nelegálneho zamestnávania žiadateľom** |
| Podmienka poskytnutia príspevku je preukázanie, že žiadateľ neporušil zákaz nelegálnej práce  a nelegálneho zamestnávania za obdobie 5 rokov predchádzajúcich podaniu ŽoNFP. |
| **Spôsob overenia definovanej podmienky**  Splnenie podmienky poskytnutia príspevku podľa osobitného predpisu[[3]](#footnote-4) *neporušenie zákazu nelegálnej práce a nelegálneho zamestnávania* zo strany žiadateľa je overované prostredníctvom čestného vyhlásenia žiadateľa, ktoré je súčasťou čestného vyhlásenia v 15. časti ŽoNFP. |
| * 1. **Ďalšie podmienky poskytnutia príspevku** |
| * + 1. **Maximálna a minimálna výška príspevku** |
| Maximálna výška nenávratného finančného príspevku nesmie prekročiť výšku finančných prostriedkov vyčlenených na vyzvanie (zdroje EÚ a štátny rozpočet).  Minimálna výška nenávratného finančného príspevku nesmie klesnúť pod 80% finančných prostriedkov schválených monitorovacím výborom na realizáciu zámeru národného projektu (zdroje EÚ a štátny rozpočet). |
| **Spôsob overenia definovanej podmienky**  Podmienka poskytnutia príspevku *maximálna a minimálna výška pomoci* je overovaná z údajov poskytnutých v rámci ŽoNFP a jej prílohy rozpočet projektu (príloha č. 3 Príručky pre žiadateľa o NFP). |
| * + 1. **Podmienka poskytnutia príspevku z hľadiska definovania merateľných ukazovateľov projektu** |
| Žiadateľ je povinný vybrať si každý merateľný ukazovateľ projektu v zmysle prílohy č. 3 vyzvania a stanoviť jeho „nenulovú“ cieľovú hodnotu, ktorá má byť realizáciou navrhovaných aktivít dosiahnutá. To znamená, že všetky ukazovatele zo zoznamu merateľných ukazovateľov (príloha č. 3 vyzvania) sú povinné a musia byť priradené aspoň k jednej hlavnej aktivite projektu s plánovanou cieľovou hodnotou inou ako nula.  V procese monitorovania môže byť projekt sledovaný aj prostredníctvom iných údajov, ktoré bude prijímateľ povinný uvádzať v monitorovacích správach v časti 10. Iné údaje na úrovni projektu v súlade s podmienkami dohodnutými v zmluve o poskytnutí NFP. V priebehu implementácie projektu môže byť rozsah požadovaných iných údajov upravený (napr. rozšírený, resp. zúžený). Pre tento projekt RO pre OP EVS identifikoval ako relevantné sledovanie údajov s relevanciou k horizontálnym princípom Rovnosť mužov a žien a Nediskriminácia:   * D0249 Počet pracovníkov, pracovníčok refundovaných z projektu mimo technickej pomoci OP/OP TP; * D0261 Mzda mužov refundovaná z projektu (priemer); * D0262 Mzda mužov refundovaná z projektu (medián); * D0263 Mzda žien refundovaná z projektu (priemer); * D0264 Mzda žien refundovaná z projektu (medián); * D0266 Podiel žien na riadiacich pozíciách projektu; * D0267 Podiel žien na iných ako riadiacich pozíciách projektu; * D0250 Počet pracovníkov, pracovníčok so zdravotným postihnutím refundovaných z projektu mimo technickej pomoci OP/OP TP; * D0251 Počet pracovníkov, pracovníčok mladších ako 25 rokov veku refundovaných z projektu mimo technickej pomoci OP/OP TP; * D0256 Počet pracovníkov, pracovníčok starších ako 54 rokov veku refundovaných z projektu mimo technickej pomoci OP/OP TP; * D0257 Počet pracovníkov, pracovníčok patriacich k etnickej, národnostnej, rasovej menšine refundovaných z projektu mimo technickej pomoci OP/OP TP; * D0259 Počet pracovníkov, pracovníčok - príslušníkov, príslušníčok tretích krajín, refundovaných z projektu mimo technickej pomoci OP/OP TP; * D269 Počet absolventov vzdelávacích aktivít projektu zo znevýhodnených skupín.   V procese monitorovania môže byť projekt sledovaný aj prostredníctvom ďalších informácií v súvislosti s realizáciou projektu, ktoré bude prijímateľ povinný uvádzať v monitorovacích správach v časti 12. Identifikované problémy, riziká a ďalšie informácie v súvislosti s realizáciou projektu. Pre tento projekt RO pre OP EVS identifikoval ako relevantné sledovanie ďalších informácií v súvislosti s realizáciou projektu:   * Percentuálne zníženie nákladov na integrovateľnosť dátových zdrojov agendových systémov oproti hodnotám pred projektom * Percento počtu chybných údajov vo vzťahu k  získaným údajom * Percentuálne zníženie priemerných prevádzkových nákladov na výkon štatistických zisťovaní v NŠS oproti stavu pred projektom * Percento získavania údajov na úrovni komunikácie systém-systém z externých zdrojov údajov (administratívne zdroje, ostatné štruktúrované a neštruktúrované informačné zdroje) |
| **Spôsob overenia definovanej podmienky**  Podmienka poskytnutia príspevku z hľadiska definovania *merateľných ukazovateľov projektu* je overovaná z údajov poskytnutých v rámci 10. časti ŽoNFP. |
| * + 1. **Podmienka poskytnutia príspevku k oprávnenosti subjektov na spoluprácu** |
| Oprávnenými subjektmi na spoluprácu pri realizácii hlavných aktivít sú ústredné orgány štátnej správy, ostatné orgány štátnej správy, rozpočtové organizácie a príspevkové organizácie tvoriace národný štatistický systém Slovenskej republiky.  Pri spolupráci žiadateľa s oprávnenými subjektmi nesmie byť poskytnutý žiadny finančný príspevok spolupracujúcemu subjektu, preto nejde o partnerský vzťah v zmysle zákona o príspevku z EŠIF. |
| **Spôsob overenia definovanej podmienky**  Pre overenie preukázania splnenia podmienky poskytnutia príspevku k *oprávnenosti subjektov na spoluprácu* sa vyžaduje uzavreté memorandum (príloha č. 9 vyzvania) ako osobitná príloha ŽoNFP. |
| * + 1. **Podmienka poskytnutia príspevku, že žiadateľ ma uzavreté memorandum so spolupracujúcimi subjektmi** |
| Pri predložení ŽoNFP musí žiadateľ predložiť memorandum najmenej s 8 orgánmi tvoriacimi Národný štatistický systém Slovenskej republiky. Pri zapojení ďalších oprávnených subjektov na spoluprácu počas realizácie hlavných aktivít projektu musí žiadateľ pred začatím realizácie činností vyžadujúcich ich spoluprácu predložiť poskytovateľovi uzavreté memorandum s týmto subjektom.  Pri spolupráci žiadateľa s oprávnenými subjektmi nesmie byť poskytnutý žiadny finančný príspevok spolupracujúcemu subjektu, preto nejde o partnerský vzťah v zmysle zákona o príspevku EŠIF. |
| **Spôsob overenia definovanej podmienky**  Pre overenie preukázania splnenia podmienky poskytnutia príspevku, že žiadateľ má uzavreté memorandum so spolupracujúcimi subjektmi, predkladá žiadateľ uzavreté memorandá (príloha ŽoNFP) so spolupracujúcimi subjektmi. Ak ani po výzve na doplnenie ŽoNFP žiadateľ v určenej lehote nepredloží minimálne požadovaný počet memoránd uzavretých v zmysle vzoru, ktorý je prílohou č. 9 vyzvania, nesplnil túto podmienku poskytnutia príspevku. Úpravy memoranda sú možné, nesmú však zmeniť podstatu predmetu spolupráce a záväzky strán memoranda vo vzťahu k cieľom projektu na základe vyzvania, teda úpravy musia plne prihliadať aj na to, že memorandum je uzavreté v prospech poskytovateľa v zmysle § 50 ods. 2 a 3 Občianskeho zákonníka.  V prípade, že memorandum je uzavreté v súlade so vzorom, pri súčasnom akceptovaní povolených zmien v zmysle predchádzajúceho odseku, Poskytovateľ sa stane oprávneným z memoranda dňom, kedy mu je doručené memorandum podpísané oboma stranami, najskôr však dňom právoplatnosti rozhodnutia o schválení predmetnej ŽoNFP. |
| * + 1. **Podmienka poskytnutia príspevku z hľadiska súladu s horizontálnymi princípmi** |
| Súlad projektu s horizontálnymi princípmi:   * udržateľný rozvoj * podpora rovnosti mužov a žien a nediskriminácia.   Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode SR na roky 2014 – 2020 a v čl. 7 a 8 všeobecného nariadenia[[4]](#footnote-5).  Hlavnou podmienkou súladu s HP Udržateľný rozvoj je súlad projektu so Stratégiou riadenia ľudských zdrojov v štátnej službe na roky 2015 – 2020[[5]](#footnote-6). Projekty musia zabezpečiť naplnenie strategického cieľa stratégie, ktorým je: V prospech občanov orientovaná verejná správa, poskytujúca svoje služby rýchlo, efektívne a kvalitne, v záujme podpory udržateľného rastu, tvorby pracovných miest a sociálnej inklúzie (ďalšie informácie v dokumente Súlad projektu z hľadiska výberového kritéria pre HP UR, ktorý je zverejnený na <http://www.minv.sk/?aktualne-vyhlasene-vyzvania-1>).  V rámci horizontálneho princípu rovnosť mužov a žien pre programy ESF je hlavným cieľom zabezpečiť rovnosť mužov a žien na trhu práce a v príprave naň a hlavným cieľom horizontálneho princípu nediskriminácia je zabezpečiť rovnosť príležitostí na trhu práce a v príprave naň.  V súvislosti s týmto vyzvaním je potrebné upozorniť osobitne na to, aby:  - pri výbere administratívnych a odborných kapacít zapojených do riadenia a realizácie projektu bol dodržaný princíp rovnosti mužov a žien a princíp nediskriminácie,  - v rámci mzdového ohodnotenia administratívnych a odborných kapacít nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb,  - v rámci vzdelávania bol dodržaný princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb. |
| **Spôsob overenia definovanej podmienky**  Uplatňovanie horizontálnych princípov bude na projektovej úrovni overované v schvaľovacom procese projektov, ako aj v procese monitorovania a kontroly projektov.  Podmienka poskytnutia príspevku *z hľadiska súladu projektu s horizontálnymi princípmi* bude v procese výberu overovaná v rámci 5. časti formulára ŽoNFP a prílohy ŽoNFP Opis projektu (príloha č. 2 Príručky pre žiadateľa), kde žiadateľ identifikuje, že projekt je v súlade s princípom podpory horizontálnych princípov.  V procese monitorovania plnenia horizontálnych princípov bude projekt sledovaný v súlade s podmienkou poskytnutia príspevku 2.8.2 prostredníctvom merateľných ukazovateľov projektu a iných údajov s relevanciou k horizontálnym princípom |
| * + 1. **Podmienka zachovania výsledkov projektu v dobe následného monitorovania** |
| Žiadateľ je povinný minimálne 2 roky po ukončení realizácie projektu (po zrealizovaní všetkých aktivít projektu sa za moment ukončenia realizácie projektu považuje moment finančného ukončenia projektu) zachovať výsledky a ciele projektu dosiahnuté realizáciou projektu v rozsahu:   * pokračovať v implementácii optimálneho procesného modelu a jeho inovácii, aktualizácii a uplatňovaní pre všetky povinné osoby v rámci Národného štatistického systému SR (ďalej len „NŠS“) na základe vytvoreného metodického nástroja - procesnej dokumentácie pre zjednotené procesy . |
| **Spôsob overenia definovanej podmienky**  Podmienka poskytnutia príspevku z hľadiska zachovania výsledkovprojektu bude overovaná v schvaľovacom procese pri odbornom hodnotení v rámci 7. časti ŽoNFP a prílohy ŽoNFP Opis projektu (príloha č. 2 Príručky pre žiadateľa). V procese implementácie a v určenej dobe následného monitorovania bude plnenie tejto podmienky overované najmä na základe relevantných informácií a dokumentov žiadateľa. |

|  |
| --- |
| 1. **Overovanie podmienok poskytnutia príspevku  a ďalšie informácie k vyzvaniu** |

|  |
| --- |
| **Informácie k schvaľovaciemu procesu**  Proces schvaľovania ŽoNFP sa rozdeľuje do nasledujúcich fáz:   * administratívne overenie; * odborné hodnotenie a výber; * opravné prostriedky.   Predmetom administratívneho overenia ŽoNFP je overenie:   * doručenia ŽoNFP riadne, včas a v určenej forme; * úplnosti predloženej ŽoNFP; * splnenia podmienok poskytnutia príspevku zadefinovaných vo vyzvaní relevantných pre administratívne overenie.   V prípade, ak na základe preskúmania ŽoNFP a jej príloh vzniknú pochybnosti o pravdivosti alebo úplnosti ŽoNFP alebo jej príloh, RO pre OP EVS vyzve žiadateľa na doplnenie neúplných údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoNFP. Lehota na doplnenie údajov na základe výzvy na doplnenie ŽoNFP nemôže byť kratšia  ako 5 pracovných dní.  Predmetom odborného hodnotenia je ŽoNFP, ktorá splnila podmienky administratívneho overenia. Odborné hodnotenie je vykonávané minimálne dvomi odbornými hodnotiteľmi v totožnom rozsahu. Hodnotitelia posudzujú projekt ako celok, berúc do úvahy údaje a informácie uvedené v ŽoNFP a jej povinných prílohách. Hodnotitelia zaznamenávajú odborné hodnotenie jednotlivých ŽoNFP  do hodnotiaceho hárku odborného hodnotenia ŽoNFP. Ak ŽoNFP v procese odborného hodnotenia nesplní podmienku poskytnutia príspevku „Splnenie kritérií pre výber projektov“, RO pre OP EVS vydá rozhodnutie o neschválení ŽoNFP.  Opravné prostriedky sú neobligatórnou časťou schvaľovacieho procesu. Umožňujú žiadateľovi  v konaní o ŽoNFP domáhať sa nápravy, ak sa domnieva, že neboli dodržané ustanovenia zákona  o príspevku z EŠIF a podmienky uvedené vo vyzvaní. V súlade so zákonom o príspevku z EŠIF je riadnym opravným prostriedkom odvolanie a mimoriadnym opravným prostriedkom je preskúmanie rozhodnutia mimo odvolacieho konania. Rozhodnutia vydávané RO pre OP EVS sú preskúmateľné súdom.  **Informácie o horizontálnych princípoch**  Bližšie informácie o horizontálnych princípoch sú uvedené v kapitole 5 Príručky pre žiadateľa a v Systéme implementácie HP RMŽ a ND zverejnenom na webovom sídle http://[www.gender.gov.sk](http://www.gender.gov.sk)/po-2014-2020/ a tiež na webovom sídle http://www.diskriminacia.gov.sk/ a v Systéme implementácie HP UR zverejnenom na webovom sídle http://www.hpur.vlada.gov.sk/.  **Informácia o zverejňovaných údajoch**  RO pre OP EVS zverejní na webovom sídle <http://www.opevs.eu>/ do 60 pracovných dní od skončenia rozhodovania o žiadostiach o NFP Zoznam schválených ŽoNFP alebo Zoznam neschválených ŽoNFP (podľa relevantnosti) na základe aplikácii kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  Zverejňované informácie, ktoré sú považované za osobné údaje sú RO pre OP EVS a CKO oprávnení zverejniť bez osobitného súhlasu žiadateľa v súlade s § 47 zákona o príspevku z EŠIF. |

|  |
| --- |
| 1. **Zmena a zrušenie vyzvania** |

|  |
| --- |
| V prípade, ak nebude možné konať o ŽoNFP predloženej na základe pôvodne vyhláseného vyzvania, alebo bude potrebná zmena za účelom jeho optimalizácie, resp. vhodnejšieho nastavenia, je RO  pre OP EVS oprávnený vyzvanie zmeniť alebo zrušiť v súlade s ustanoveniami § 17 ods. 6 až 8 zákona o príspevku z EŠIF.  Riadiaci orgán vopred posúdi charakter každej zmeny vyzvania (vrátane jeho príloh)  z hľadiska princípu transparentnosti, rovnakého zaobchádzania a primeranosti, pričom riadiaci orgán dĺžku trvania vyzvania primerane predĺži. Poskytovateľ umožní žiadateľovi doplniť alebo zmeniť žiadosť podanú do termínu zmeny vyzvania, ak ide o takú zmenu vyzvania, ktorou môže byť skôr podaná žiadosť dotknutá. Riadiaci orgán písomne informuje žiadateľa o možnosti zmeny/doplnenia ŽoNFP a určí na takúto zmenu alebo doplnenie lehotu, ktorá nesmie presiahnuť konečný termín uzavretia vyzvania.  Zmeny vo formálnych náležitostiach vyzvania (vrátane jeho príloh) je riadiaci orgán oprávnený vykonať aj po uzavretí vyzvania, ak akákoľvek zmena formálnych náležitostí vyzvania nebude mať  za následok to, že by sa rozšíril alebo zúžil potenciálny okruh dotknutých žiadateľov alebo by sa takou zmenou zasiahlo do práv a povinností potenciálnych alebo zúčastnených žiadateľov v rámci vyzvania.  Riadiaci orgán je oprávnený zrušiť vyzvanie v prípade, ak je objektívne nemožné z dôvodu legislatívnej alebo inej neodstrániteľnej prekážky, pristúpiť k schváleniu ŽoNFP a následnému financovaniu projektov na základe vyzvania, alebo nastala podstatná zmena podmienok poskytnutia príspevku.  Zmenu/zrušenie vyzvania RO pre OP EVS zverejní na webovom sídle <http://www.opevs.eu>/.  Súčasťou informácie o zmene/zrušení vyzvania je vždy aj zdôvodnenie vykonanej zmeny/zrušenia  so sledovaním zmien (ak relevantné). |

|  |
| --- |
| 1. **Prílohy vyzvania** |

|  |
| --- |
| 1. Formulár ŽoNFP 2. Príručka pre žiadateľa o NFP 3. Zoznam merateľných ukazovateľov 4. Predbežná informácia pre žiadateľov o nenávratný finančný príspevok / o príspevok v zmysle čl. 105a nariadenia Európskeho Parlamentu a Rady (EÚ, EURATOM) č. 1929/2015 z 28. októbra 2015, ktorým sa mení nariadenie (EÚ, EURATOM) č. 966/2012 o rozpočtových pravidlách, ktoré sa vzťahujú na všeobecný rozpočet Únie 5. Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom 6. Kritériá pre výber projektov 7. Zoznam oprávnených a neoprávnených výdavkov 8. Usmernenie RO pre OP EVS č. 5 9. Vzor memoranda pre spolupracujúce subjekty |

1. Podrobný postup pre elektronické podanie ŽoNFP prostredníctvom elektronickej schránky bude popísaný v pripravovanej príručke, ktorá bude zverejnená na webovom sídle OP EVS <http://www.minv.sk/?aktualne-vyhlasene-vyzvania-1> okamžite po jej schválení kompetentným orgánom. [↑](#footnote-ref-2)
2. V prípade podpísania ŽoNFP poverenou osobou je potrebné spolu s písomnou formou ŽoNFP predložiť dokument, ktorým štatutárny orgán žiadateľa oprávňuje danú osobu na podpis ŽoNFP. [↑](#footnote-ref-3)
3. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-4)
4. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-5)
5. Návrh Stratégie riadenia ľudských zdrojov v štátnej službe na roky 2015 – 2020, uznesenie vlády SR č. 548/2015 zo 7. októbra 2015 http://www.rokovania.sk/Rokovanie.aspx/BodRokovaniaDetail?idMaterial=25027 [↑](#footnote-ref-6)